Sandakerveien (Oslo)

Se pekerside for flere forekomster av Sandakerveien.

Sandakerveien (3−149, 2−140) er en vei i Oslo som går langs Akerselva fra Thorvald Meyers gate/Biermanns gate på Sagene til Rolf Wickstrøms vei (Oslo) (Ring 3) i Nydalen. Veien går i sikksakk mellom andre veier og bærer som sådan preg av endringer og omreguleringer over tid. Navnet ble vedtatt i 1888 og viser til at dette var en gammel vei til Sandaker gård (gnr. 78), som i sin tid lå ved nr. 72. Det er brudd i veien ved nr. 100. Sørlig del fortsetter nordover i Nycoveien, mens nordlig del ender i en rundkjøring sørøst for Fernanda Nissens skole.Se f.eks. Open Street Maps. Dette er et tiltak for å hindre gjennomfartstrafikk ved Fernanda Nissens skole.NE nyheter 12. november 2013 .

Utvalgte bygninger
 Rett inntil Beierbrua ligger Hønse-Lovisas hus i Sandakerveien nummer 2. Huset er fra tidig på 1800-tallet og fungerer som kulturhus.Oslo byleksikon, side 487. Eiendommen og deler av haven rundt er kommunalt vernet.Hønse-Lovisas hus fra Kulturminnesøk.
 På den andre siden av gaten ligger  Sagene bad i nummer 3.
 Nummer 10 – Glads mølle
 Nummer 35 – Her lå tidligere Lilleborg gård
 Nummer 52  – Blystadboligen
 Nummer 56  – Lilleborg fabrikker.
 Nummer 58a  – Sagene brannstasjon
 Nummer 62  – Bjølsen Valsemølle
 Nummer 72 – Her lå Sandaker gård, som har gitt veien sitt navn.
 Nummer 100 – Lillo (Lille O) gård.
 Nummer 102 - Fram til 1974 lå her Romo fabrikker AS. Bygget ble revet i 2012 for å gi plass til Fernanda Nissens skole, som åpnet høsten 2016.
 Nummer 136 - Her lå husmannsplassen Güettlerbakken
 Nummer 138 - Her lå Nydalen bad fra 1913 til 1964. Ved siden av badet gikk veien Güettlerbakken.

Referanser

Litteratur


Eksterne lenker



Kategori:Veier på Sagene (strøk)
Kategori:Veier på Torshov
Kategori:Sandaker
Kategori:Veier i bydel Nordre Aker